આ વિશે વધુ માહિતી આપતાં પાસે જ કરિયાણાની દુકાન ધરાવતા તુષાર હરિયાએ મિડ-ડે LOCALને જણાવ્યું હતું કે ‘નાલાસોપારા સ્ટેશનથી જોશો તો આખા નાલાસોપારામાં ફેરિયાઓનું અતિક્રમણ વધવા લાગ્યું છે, જેને કારણે સામાન્ય જનતાને ચાલવામાં અને વાહનોની અવરજવર પર અસર થાય છે. પ્રશાસન યોગ્ય ધ્યાન આપતું ન હોવાથી આ અતિક્રમણનું પ્રમાણ વધવા લાગ્યું છે. ફ્લાયઓવર બ્રિજ નીચે ચંપલથી માંડીને જે-તે વસ્તુઓ વેચતા ફેરિયાઓ બેઠા છે જેને કારણે સામાન્ય જનતાને ખૂબ તકલીફ થાય છે. કોઈ ઇમર્જન્સી હોય તો વાહનને અહીં લાવવું પણ ભારે પડી જાય છે. પ્રશાસન આ ફેરિયાઓ સામે ખાસ ધ્યાન આપે અને ફેરિયાઓને એવી કોઈ જગ્યા આપે જેથી તેઓ બીજા લોકોની હેરાનગતિનું કારણ ન બને તેમ જ ટ્રાફિકનું નિયંત્રણ પણ રહે તો ટ્રાફિક-વ્યવસ્થા પણ સચાય રહે.’